ડિંડોલી પોલીસ મથકની હદમાં સણિયા ગામની હદમાં ઇકલેરા ચાર રસ્તા પરના એક ખેતર નજીક ખેતરાળી નહેરમાંથી મહિલા અને બાળકની હત્યા કરાયેલી લાશ ભરેલો પ્લાસ્ટિકનો કોથળો મળી આવ્યો હતો. ડિંડોલી પોલીસે અજાણી મહિલા અને બાળકની હત્યા કરનારા અજાણ્યા હત્યારા વિરુદ્ધ હત્યાનો ગુનો નોંધી તપાસ હાથ ધરી હતી. જેમાં ત્રણ મહિને પોલીસને હત્યારાઓ સુધી પહોંચવામાં સફળતા મળી છે. અને બે આરોપીઓને ઝડપી પાડવામાં આવ્યા છે. જેમાં સુરેશ રાધેશ્યામ ગૌત્તમ (ઉ.વ. 21, રહેઃ ડી.કે. નગર, ગોડોદરા, મૂળ રહેઃ ઉત્તરપ્રદેશ) અને રામચંદ્ર ઉર્ફે ડબલુ જયનાથ ગૌત્તમ (ઉ.વ.35, રહેઃ મહાદેવનગર, ડિંડોલી, મૂળ રહેઃ ઉત્તરપ્રદેશ)નો સમાવેશ થાય છે.